CELEX: 32006R1729
Language: bg
Date: 2006-11-23 00:00:00
Title: Регламент (ЕО) № 1729/2006 на Комисията от 23 ноември 2006 година за изменение на приложения I и III към Регламент (EИО) № 2377/90 на Съвета за установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход, що се отнася до фирококсиб и триклабендазолТекст от значение за ЕИП.

Важна правна забележка

|

32006R1729

Официален вестник n° L 325 , 24/11/2006 стр. 0006 - 0008

		Регламент (ЕО) № 1729/2006 на Комисиятаот 23 ноември 2006 годиназа изменение на приложения I и III към Регламент (EИО) № 2377/90 на Съвета за установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход, що се отнася до фирококсиб и триклабендазол(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (EИО) № 2377/90 на Съвета от 26 юни 1990 г. за установяване на процедура на Общността за определяне на максимално допустимите граници на остатъчни вещества от ветеринарномедицински продукти в храни от животински произход [1], и по-специално член 2 и член 4, трети параграф от него,като взе предвид становището на Европейската агенция по лекарствата, формулирано от Комитета за ветеринарномедицински продукти,като има предвид, че:(1) Всички фармакологично активни вещества, използвани в Общността във ветеринарномедицински продукти, предназначени за животни за добив на храни, следва да бъдат оценени в съответствие с Регламент (ЕИО) № 2377/90.(2) След проучване на заявление за определянето на максимални граници на остатъци за фирококсиб при еднокопитни животни с цел да се позволи изпълнението на ограничена научна валидация на проучвания, се счита за подходящо да се включи фирококсиб в приложение III към Регламент (EИО) № 2377/90 за еднокопитни животни.(3) Веществото триклабендазол е включено в приложение I към Регламент (EИО) № 2377/90 за едър рогат добитък и овце за мускули, бъбреци и черен дроб, с изключение на животни, които произвеждат мляко за консумация от човека. След прегледа на заявление за модификацията на тези максимални нива на остатъци се счита за подходящо да се включи триклабендазол в това приложение за всички преживни животни за мускули, мазнина, черен дроб и бъбреци, с изключение на животни, които произвеждат мляко за консумация от човека, за изменение на стойностите на максималните нива на остатъци.(4) Регламент (EИО) № 2377/90 следва да бъде съответно изменен.(5) Следва да бъде разрешен един достатъчно дълъг срок преди прилагането на настоящия регламент, с цел да могат държавите-членки да направят всички необходими корекции в светлината на настоящия регламент за разрешенията въпросните ветеринарномедицински продукти да се предлагат на пазара, които разрешения са дадени в съответствие с Директива 2001/82/EО на Европейския парламент и на Съвета от 6 ноември 2001 г. относно кодекса на Общността за ветеринарните лекарствени продукти [2].(6) Мерките, предвидени в настоящия регламент, са в съответствие със становището на Постоянния комитет по ветеринарномедицинските продукти,ПРИЕ НАСТОЯЩИЯ РЕГЛАМЕНТ:Член 1Приложения I и III към Регламент (ЕИО) № 2377/90 се изменят в съответствие с приложението към настоящия регламент.Член 2Настоящият регламент влиза в сила на третия ден след публикуването му в Официален вестник на Европейския съюз.Той се прилага от 21 януари 2007 г.Настоящият регламент е задължителен в своята цялост и се прилага пряко във всички държави-членки.Съставено в Брюксел на 23 ноември 2006 година.За КомисиятаGünter VerheugenЗаместник-председател[1] ОВ L 224, 18.8.1990 г., стр. 1. Регламент, последно изменен с Регламент (EО) № 1451/2006 на Комисията (ОВ L 271, 30.9.2006 г., стр. 37).[2] ОВ L 311, 28.11.2001 г., стр. 1. Директива, последно изменена с Директива 2004/28/EО (ОВ L 136, 30.4.2004 г., стр. 58).--------------------------------------------------ПРИЛОЖЕНИЕА. Следното вещество се включва в приложение I към Регламент (ЕИО) № 2377/90:2. Антипаразитни средства2.1. Средства срещу ендопаразити2.1.3. Бензимидазоли и пробензимидазолиФармакологично активно/и вещество/а | Маркерно остатъчно вещество | Животински вид | МДГОВ | Прицелни тъкани |"Триклабендазол | Сбор от извадка от остатъци, които могат да бъдат окислени до кетотриклабендазол | Всички преживни животни [1] | 225 μg/kg 100 μg/kg 250 μg/kg 150 μg/kg | Мускули Мастна тъкан Черен дроб Бъбреци |Б. Следното вещество се включва в приложение III към Регламент (ЕИО) № 2377/90:5. Противовъзпалителни средства5.1. Нестероидни противовъзпалителни средства5.1.4. Сулфонирани фенил лактониФармакологично активно/и вещество/а | Маркерно остатъчно вещество | Животински вид | МДГОВ | Прицелни тъкани |"Фирококсиб [2] | Фирококсиб | Еднокопитни животни | 10 μg/kg 15 μg/kg 60 μg/kg 10 μg/kg | Мускул Мастна тъкан Черен дроб Бъбреци |[1] Не се употребява при животни, които произвеждат мляко за консумация от човека."[2] Временните МДГОВ са валидни до 1 юли 2007 г."--------------------------------------------------